Toyota i top i tysk biltest | Berlingske Business
Toyota i top i tysk biltest
Af Toyota Danmark A/S i kategori Transport
Mandag d. 07. december 2015, kl. 10.24
Dynamovej 10 , 2730 , Herlev
+45 44 85 04 00
48 45 63 16
Toyota er stærkt repræsenteret i en helt ny undersøgelse fra den tyske synsvirksomhed Technische Überwachungs Verein (TÜV). Undersøgelsen, hvor ca. 9 mio. biler deltager, viser de bilmodeller, der har færrest fejl ved syn fordelt efter alder.
Toyotas biler har altid været karakteriseret af kvalitet og driftssikkerhed. En splinterny undersøgelse fra den tyske synsvirksomhed TÜV placerer derfor også Toyota i den absolutte top, når det kommer til færrest fejl på bilen ved syn. Toyota modtager hele 14 top-10 placeringer i de fem forskellig alderskategorier. Toyota er dermed det bilmærke med flest top-10 placeringer i den anerkendte undersøgelse.
Det er særligt, når bilerne passerer 6-års alderen, at Toyota-modeller holder formen i forhold til andre bilmærker. Her viser TÜV-undersøgelsen klart, at den japanske omhu og kvalitet står distancen og udvikler færre fejl end andre bilmærker.
Men også blandt nyere modeller markerer Toyota sig. Bemærkelsesværdigt placerer Toyota Yaris sig i top-10 over færrest fejl på biler i 2-3 års alderen. Det er i konkurrence med luksusmærker som Porsche, Mercedes og Audi. Toyota Yaris er at finde i top-10 i fire ud af de fem alderskategorier for færrest fejl.
Toyota udvikler færre fejl med alderen end andre bilmærker
Toyota er at finde i top-10 i fire ud af undersøgelsens fem alderskategorier. Verdens første serieproducerede hybridbil, Toyota Prius, markerer sig med en andenplads blandt både 6-7 og 8-9 år gamle biler. Toyota Prius’ ekstremt høje kvalitet er derfor stærkt repræsenteret i undersøgelsen i sammenligning med andre mærker.
"Toyota har i adskillige år fokuseret på hele tiden at sikre bedre og driftssikre biler i en særlig høj kvalitet. Derfor glæder det os meget, når resultatet fra en af verdens mest omfattende og anerkendte undersøgelser af brugte biler viser, at netop Toyotas biler generelt har færre fejl end andre bilmærker. Det bekræfter, at man som Toyota-bilejer kan føle sig helt tryg ved sin bil," siger pressechef Anders Tystrup hos Toyota Danmark A/S.
I år omfatter TÜVs undersøgelse ca. 9 mio. biler. Den tyske synsvirksomhed har testet 233 modeller i alderen fra to til 12 år, der alle har lagt vejen forbi de tyske synshaller i perioden fra juli 2014 til juni 2015.
Se resultaterne fra TÜV-undersøgelsen 2016 fordelt på årgange: